Globulus
Vide etiam paginam discretivam: Globus (discretiva). Globulus sive globus (sed Graece ἐγκρίς) in opere culinario Graeco-Romano fuit pemma vel libum rotundum ab alica et caseo confectum et ex oleo profundo frictum. Cato maior in libro suo De agri cultura sic mandat: Globulos sic facito Globos sic facito: caseum cum alica ad eundem modum misceto; inde, quantos voles facere, facito. In aenum caldum unguen indito. Singulos aut binos coquito versatoque crebro duabus rudibus: coctos eximito, eos melle unguito, papauer infriato: ita ponito. – Cato, De agri cultura 79 In prima ipsa pagina quae hodie servatur e libro Satyricon Petronii, rhetor Agamemnon eloquentiam declamatorum eius temporis ad hunc cibum adsimilat, "mellitos verborum globulos" vituperans "et omnia dicta factaque quasi papavere et sesamo sparsa".